title: Manuel Villacampa del Castillo
text: Manuel Villacampa del Castillo, naixito de Betanzos (Galicia) o 17 de febrero de 1827 y muerto en Melilla o 12 de febrero de 1887, estió un militar espanyol qui, encara que naixito de Galicia, yera descendient de l'Alto Aragón (nieto d'o destacato militar aragonés Pedro Villacampa y Maza de Lizana).
  
  Manuel Villacampa del Castillo prenió parte en a quantas accions militars d'a Segunda Guerra Carlista y d'a Tercera Guerra Carlista, y plegó a o ran de cheneral en 1873, y en 1874 le nombroron Gubernador militar de Castellón de la Plana. D'ideyas politicas liberals y republicanas, en 1877 lo destituyoron d'os suyos cargos militars y l'engarcholoron en o castiello de Bellver, en Palma de Mallorca. Quan tornó a estar en libertat, estió uno d'os autors d'a rebelión republicana fallita d'o 19 de setiembre de 1886 y lo condenoron a muerte, encara que li conmutoron a pena por cadena perpetua, que cumplió en Africa (Fernando Poo y luego en Melilla, a on morió).
  
  Militars d'Espanya
  Militars d'a Segunda Guerra Carlista
  Militars d'a Tercera Guerra Carlista
  Muertos en Melilla
  Naixius de Betanzos
  1827 (naixencias)
  1887 (muertes)